Etter først å ha spilt for canadiske Toronto Blizzard ble Paul Peschisolido kjøpt av den engelske klubben Birmingham City for £25 000 i november 1992. Han spilte for klubben fra West Midlands fram til august 1994 da Stoke City betalte £400 000 for han. I mars 1996 returnerte han til Birmingham for den samme overgangsummen de hadde fått ved salget til Stoke, men han ble bare værende der fram til sommeren.